উল্লেখ্য, গঙ্গার ভাঙনে গত বছর তলিয়ে গিয়েছিল ৫০০ টিরও বেশি বাড়ি, প্রচুর কৃষি জমি, মন্দির, স্থানীয় পোস্ট অফিস, এমনকি একটি প্রাথমিক স্কুলও। এলাকার বাসিন্দারা গঙ্গার স্থায়ী ভাঙন রোধের কাজের দাবিতে দীর্ঘদিন ধরেই সরব হয়েছেন৷ কিন্তু প্রতিবার বর্ষার পর মালদহের গঙ্গা ভাঙন যেন মাথা ব্যথার বিষয় হয়ে দাঁড়িয়েছে স্থানীয়দের কাছে৷ যদিও এই প্রসঙ্গে জেলা প্রশাসন নদী ভাঙন বিষয়টি স্বীকার করে নিয়েছে। তবে প্রশাসনের তরফে এই ভাঙন তেমন উদ্বেগের নয় বলে আশ্বস্ত করা হয়েছে।